|  |  |
| --- | --- |
|  |  |
| **Република** Србија**МИНИСТАРСТВО ЗА ЉУДСКА** **И МАЊИНСКА ПРАВА И ДРУШТВЕНИ ДИЈАЛОГ** | **Република Србија****РЕПУБЛИЧКИ СЕКРЕТАРИЈАТ ЗА ЈАВНЕ ПОЛИТИКЕ** |
|  |  |

На основу члана 12. Закона о министарствима („Службени гласник РС”, бр. 128/20, 116/22 и 92/23-др. закон) и Закључка о усвајању Смерница за укључивање организација цивилног друштва у радне групе за израду предлога докумената јавних политика и нацрта, односно предлога прописа („Службени гласник РС”, бр. 8/20 и 107/21)

Министарство за људска и мањинска права и друштвени дијалог у сарадњи са Републичким секретаријатом за јавне политике упућује

**Ј А В Н И П О З И В**

организацијама цивилног друштва за чланство у Радној групи за израду новог Програма за поједностављење административних поступака и регулативе – еПАПИР и пратећег Акционог плана за период 2026-2030.године.

Републички секретаријат за јавне политике отпочиње припрему новог Програма Владе за поједностављење административних поступака и регулативе – еПАПИР за период 2026-2030. године, на основу члана 10. став 2. и члана 38. став 1. Закона о планском систему Републике Србије („Службени гласник РС”, број 30/18) и Стратегије реформе јавне управе у Републици Србији за период од 2021. до 2030. године („Службени гласник РС”, број 42/2021, 9/2022).

У склопу регулаторне реформе Владе Републике Србије усмерене на побољшање услова пословања и смањења административног оптерећења привреде, покренут је вишегодишњи Програм еПАПИР са циљем да се попишу, оптимизују, учине јавно доступним и дигитализују сви административни поступци и административни захтеви у Републици Србији.

Задатак радне групе ће бити да дефинише општи циљ, као и посебне циљеве, визију, сагледа анализу постојећег стања, дефинише мере и активности за постизање општих и посебних циљева, потом кључне показатеље учинака на нивоу општих и посебних циљева и мера којима се мери ефикасност, као и да утврди институционални оквир и план за праћење спровођења, вредновање учинака и извештавање о спроведеним мерама, постигнутим циљевима који се утврђују или разрађују Програмом, као и друге елементе.

Имајући у виду наведени правни основ, формирањем Радне групе и укључивањем релевантних организација цивилног друштва у њен рад, обезбеђује се потпуна транспарентност процеса у погледу учешћа циљних група и заинтересованих страна у изради и доношењу прописа и планских докумената, у складу са важећим прописима.

**II ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ**

1. Циљ овог јавног позива је да се кроз јаван и транспарентан процес изврши избор **до** **три организације** цивилног друштва чији ће представници учествовати у Радној групи за израду новог Програма за поједностављење административних поступака и регулативе - еПАПИР и пратећег Акционог плана за период 2026-2030. године.
2. Јавни позив намењен је организацијама цивилног друштва које делују у области унапређења привредног амбијента, развоја и унапређења локалне самоуправе, њене заштите и остваривања заједничких интереса, као и организације које се баве заговарањем европских интеграција, њихових стандарда и примера добрих пракси.
3. **Право учешћа** на Јавном позиву имају организације цивилног друштва, основане и регистроване сагласно позитивним прописима Републике Србије које делују у области утврђених овим јавним позивом.

**III КРИТЕРИЈУМИ**

Оргaнизaциjе цивилнoг друштвa које се кандидују морају испуњавати следеће критеријуме:

1. да су **уписaне у рeгистaр нajмaњe 5 (пет) година** прe oбjaвљивaњa oвoг jaвнoг пoзивa;
2. да **актом о оснивању или статутом имају утврђене циљеве** у области наведеним у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ)[[1]](#footnote-1);
3. да поседују **пројектно искуство и експертизу** у областима наведеним у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последње 3 (три) године**;
4. да представници које организација предлаже за кандидата за чланство у радној групи **нису функционери или државни службеници**;
5. *пожељно* је да поседују **искуство у комуникацији и сарадњи са државним органима и организацијама цивилног друштва односно чланице су мреже или друге асоцијације организација цивилног друштва**;
6. *пожељно* је да поседују **претходно искуство у раду радних група и других радних и саветодавних тела** које формирају органи државне и покрајинске управе и локалне самоуправе, **у последње три године**[[2]](#footnote-2)**.**

**Напомена:** Неће се разматрати: непотпуне пријаве (пријаве које не садрже сву потребну документацију); неблаговремене пријаве (пријаве које не пристигну у предвиђеном року); пријаве поднете супротно одредбама датим у условима учешћа на Јавном конкурсу; пријаве које садрже друге недостатке због којих није могуће вредновање према задатим критеријумима.

**IV ДОКУМЕНТАЦИЈА КОЈА СЕ ДОСТАВЉА**

Oрганизације цивилног друштва дужне су да доставе **следеће доказе:**

* **попуњен Пријавни формулар** (*Анекс 1 – Пријавни формулар*);
* **попуњен образац о реализованим пројектима** које је организација реализовала у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последње 3 (три) године** (*Анекс 2 – Образац о реализованим пројектима**)*;
* **попуњен образац о** **публикацијама** (анализе, истраживања и сл.)које је организација објавила у областима наведеним у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последње 3 (три) године** (*Анекс 3 – Образац о објављеним публикацијама*);
* **Изјаву о прихватању кандидатуре и одсуству сукоба интереса** - да представник кога организација предлаже за кандидата за чланство у радној групи није функционер или државни службеник у органу државне управе, служби Владе или јавној агенцији, односно функционер или службеник у органу аутономне покрајине или јединице локалне самоуправе, односно ангажован у органу јавне управе, потписану од стране предложеног члана и заменика члана (*Анекс 4 – Изјава о прихватању кандидатуре и одсуству сукоба интереса*);
* пожељно је доставити доказ о искуству у раду радних група и других радних и саветодавних тела које формирају органи јавне управе (списак радних/саветодавних тела у којима је организација учествовала, орган који је основао и година оснивања);
* пожељно је доставити доказ о чланству у мрежи или другој асоцијацији организација цивилног друштва (рефенренцу која документује чланство односно уговор, меморандум о сарадњи, потврда мреже или друге асоцијације и сл.).

**V РОК И НАЧИН ПОДНОШЕЊА ПРИЈАВЕ**

**Рoк зa пoднoшeњe пријава траје од 15. маја до 30. маја 2025. године.**

Заинтересоване организације цивилног друштва дужне су да своје пријаве заједно са припадајућом документацијом из тачке IV Јавног позива (ДОКУМЕНТАЦИЈА КОЈА СЕ ДОСТАВЉА) у назначеном року доставе **искључиво** **електронским путем на имејл адресу** javni.poziv@minljmpdd.gov.rs сa нaпoмeнoм:„Кандидатура за чланство у Радној групи за израду новог Програма за поједностављење административних поступака и регулативе- е ПАПИР и пратећег Акционог плана за период 2026-2030.године”.

**VI ПОСТУПАК ИЗБОРА**

За потребе припреме и спровођења поступка избора, као и самог Јавног позива, формирана је Комисија за избор организација цивилног друштва за чланство у радној групи за израду новог Програма за поједностављење административних поступака и регулативе- е ПАПИР и пратећег Акционог плана за период 2026-2030.године, која је састављена од представника Министарства за људска и мањинска права и друштвени дијалог и Републичког секретаријата за јавне политике.

Формирана Комисија дужна је да најкасније у року **од 30 радних дана** од дана истека рока за подношење пријава донесе Предлог представника цивилног друштва за чланство у Радној групи за припрему измене правног оквира консултација и јавне расправе.

Предлог, као и сам Јавни позив, објавиће се на званичним интернет страницама Министарства за људска и мањинска права и друштвени дијалог <https://minljmpdd.gov.rs/> и Републичког секретаријата за јавне политике <https://rsjp.gov.rs/cir/> и доставити подносиоцима пријава на Јавни позив електронским путем.

Евентуална питања око поступка подношења пријава могу се упутити Министарству за људска и мањинска права и друштвени дијалог, на е-mail адресу javni.poziv@minljmpdd.gov.rs или телефоном на 011/311-38-95 или 011/311-38-59.

**VII ДОДАТНЕ ИНФОРМАЦИЈЕ**

1. Републички секретаријат за јавне политике и Министарствo за људска и мањинска права и друштвени дијалог нису у могућности да изабраним представницима организација цивилног друштва обезбеде накнаду за рад нити да сносе трошкове њиховог доласка и одласка са састанака.

2. Потребни обрасци, као и додатне информације за њихово попуњавање налазе се у оквиру следећих докумената:

1. Анекс 1 – Пријавни формулар
2. Анекс 2 – Образац о реализованим пројектима
3. Анекс 3 – Образац о објављеним публикацијама
4. Анекс 4 – Изјава о прихватању кандидатуре и одсуству сукоба интереса.
1. Испуњеност критеријума 1. и 2. дефинисаних тачком III Јавног позива (КРИТЕРИЈУМИ) провериће Комисија увидом у регистре које води Агенција за привредне регистре. [↑](#footnote-ref-1)
2. Критеријуми 5. и 6. означени као „пожељно” нису елиминационог карактера, већ ће се додатно вредновати у процесу селекције. [↑](#footnote-ref-2)